ગુજરાતી ફિલ્મોની સંખ્યા ભલે વધી હોય, પરંતુ મોટાભાગની મૂવીઝ કોમેડી જ હોય છે અને આ સેફ ઝોનમાંથી બહાર નીકળવાનું કોઈ ભાગ્યે જ વિચારે છે. જોકે, ‘ઢ’ ફિલ્મ બનાવવા પાછળનો ઉદ્દેશ કોઈ કોમેડી ફિલ્મ નહીં, પરંતુ સમાજમાં એક મેસેજ જાય તેવી ફિલ્મ બનાવવાનો હતો. પાર્થ આ અંગે જણાવે છે કે, ફિલ્મની ટીમ એજ્યુકેશન સિસ્ટમ પર અને ખાસ તો જે બાળકો ભણવામાં નબળા હોય તેમને શિક્ષણમાં રસ લેતા કઈ રીતે કરી શકાય તેના પર ખાસ ફોકસ છે.